**Ինյակի Աստիս Վենտուրա** (իսպ.՝ Iñaki Astiz Ventura, նոյեմբերի 5, 1983(1983-11-05), Պամպլոնա, Իսպանիա), իսպանացի ֆուտբոլիստ, Լեգիա պաշտպան։

Ակումբային կարիերա
------------------

Ինյակին ծնվել է Պամպլոնայում և այնտեղ սկսել է զբաղվել ֆուտբոլով։ Հանդես է եկել «Օսասունա» ակումբում։

2002 թվականից Աստիսը սկսեց հանդես գալ «Օսասունա Բ»-ում և կարողացավ դառնալ թիմի ավագ։ 2004 թվականից մինչև 2007 թվականը Աստիսի մարզիչը եղել է լեհ Յան Ուրբան-ը։ 2007 թվականին Յանը դարձավ «Լեգիայի» գլխավոր մարզիչ, իսկ Աստիսը տեղափոխվեց այնտեղ՝ Վարշավա, իր մարզչի մոտ, և վարձավճարով հանդես եկավ 1 տարի՝ դառնալով առաջին իսպանացին Լեհաստանի առաջնությունում։

Աստիսը 2012 թվականի չեմպիոնների լիգայի ժամանակ, «Սպարտակի» դեմ խաղում
Աստիսի դեբյուտը «Լեգիայի» կազմում կայացավ Ինտերտոտոյին գավաթի առաջնությունում, «Վետրիի» դեմ խաղում։ Այդ խաղը դադարեցվել է տրիբունայում խժդժությունների պատճառով, իսկ «լեգիան» պարտվել է 3:0 հաշվով։ 2007 թվականի հուլիսի 29-ին Ինյակ դեբյուտեց Լեհաստանի բարձրագույն լիգա և «Կրակովիայի» դեմ խաղում դուրս եկավ որպես մեկնարկային կազմի ֆուտբոլիստ։ 2007 թվականի օգոստոսի 25-ին ֆուտբոլիստը աչքի ընկավ իր առաջին գոլով։ 2007/2008 մրցաշրջանի ավարտին Ինյակին, ով մասնակցել էր Լեհաստանի առաջնության 23 խաղերի, 5 ամյա պայմանագիր կնքեց «Լեգիայի» հետ։ 2007/2008 մրցաշրջանում Աստիսը կարողացավ հաղթել Լեհաստանի գավաթը՝ մասնակցելով առաջնության 5 խաղերի, այդ թվում նաև եզրափակիչ հանդիպմանը «Վիսլայի» դեմ։

Հաջորդ մրցաշրջանում Աստիսը հաճախ էր դուրս գալիս խաղադաշտ որպես մեկնարկային կազմի ֆուտբոլիստ։ 2008/2009 մրցաշրջանում անցկացրել է 26 խաղ՝ դառնալով 1 գոլի հեղինակ։ 2009/2010 մրցաշրջանում Աստիսը նորից մասնակցեց Եվրոգավաթի առաջնությանը՝ անցկացնելով 4 հանդիպում։ Հաջորդ երկու մրցաշրջաններում իսպանացին երկու անգամ արժանացավ Լեհաստանի գավաթին՝ մասնակցելով ընդամենը 29 խաղ։ 2012/2013 մրցաշրջանում «լեգիային» հաջողվեց կերտել պատմություն՝ հաղթելով Լեհաստանի գավաթը։ Այդ մրցաշրջանում Աստիսն անցկացրեց 26 խաղ, նաև մասնակցեց եզրափակչի «Շլյոնսկի» դեմ խաղին։ 14-րդ տուրում «Ռուհ» ակումբի դեմ խաղում Աստիսն առաջին անգամ ստացավ կարմիր քարտ և լքեց խաղադաշտը։

2013 թվականի հունիսի 26-ին պաշտպանը երկարաձգեց իր պայմանագիրը 2 տարով։

2015 թվականի հունիսի 21-ին Աստիսը երկամյա պայմանագիր ստորագրեց ԱՊՈԵԼ-ի հետ։ Կիպրոսում իր նորամուտը նշեց հուլիսի 14-ին Չեմպիոնների Լիգայի որակավորման փուլում՝ «Վարդարի» դեմ խաղում։

Ձեռքբերումներ
-------------

Լեհաստան «Լեգիա»։
* 2012/13, 2013/14 մրցաշրջանների Լեհաստանի չեմպիոն։
* 2007/08, 2010/11, 2011/12, 2012/13, 2014/15 մրցաշրջանների Լեհաստանի գավաթի հաղթող։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  90minut.pl (польск.) — 2003.
5. ↑  Oficjalne: Inaki Astiz Ventura w Legii
6. ↑  «90minut» (լեհերեն) — «Ветра» — «Легия» 3:0.
7. ↑  «90minut» (լեհերեն) — «Легия» — «Краковия» 1:0.
8. ↑  «90minut» (լեհերեն) — «Легия» — «Заглембе» С 5:0.
9. ↑  «Iñaki Astiz se ha despedido esta mañana». Արխիվացված է օրիգինալից 2014 թ․ ապրիլի 10-ին. Վերցված է 2017 թ․ մայիսի 31-ին.
10. ↑  «90minut» (լեհերեն) — «Легия» — «Висла» 0:0 (4:3 по пен.).
11. ↑  «90minut» (լեհերեն) — «Шлёнск» — «Легия» 0:2.
12. ↑  «90minut» (լեհերեն) — «Легия» — «Рух» Х 3:0.
13. ↑  Iñaki Astiz przedłużył kontrakt z Legią
14. ↑  «Κατ'αρχήν συμφωνία με τον Iñaki Astiz Ventura» (հունարեն). apoelfc.com.cy. Արխիվացված է օրիգինալից 2015 թ․ հունիսի 21-ին. Վերցված է 14.7.2015-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Պրոֆիլը *Weltfussball* կայքում Արխիվացված 2018-01-23 Wayback Machine(գերմ.)
* պրոֆիլը *90minut.pl* կայքում(լեհ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ինյակի Աստիս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · AS.com · BDFutbol · FootballDatabase.eu · Soccerway · Transfermarkt (խաղացող) · Transfermarkt (մարզիչ) |

 |